Document ID: 31996R1237

KOMISSION ASETUS (EY) N:o 1237/96,
annettu 28 päivänä kesäkuuta 1996,
tietyistä siirtymätoimenpiteistä maatalousosan määrittämiseksi neuvoston asetuksen (EY) N:o 3448/93 liitteessä B olevassa taulukossa 1 lueteltujen tavaroiden tuonnissa Uruguayn kierroksen monenvälisten kauppaneuvottelujen osana tehdystä maataloutta koskevasta sopimuksesta johtuvien velvoitteiden täytäntöönpanemiseksi annetun asetuksen (EY) N:o 1200/95 voimassaoloajan jatkamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1), sellaisena kuin se on muutettuna asetuksella (EY) N:o 1193/96 (2), ja erityisesti sen 3 artiklan 1 kohdan,
sekä katsoo, että
tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annettuun neuvoston asetukseen (EY) N:o 3448/93 (3) on esitetty muutosehdotus (4), jossa asetusta mukautetaan Uruguayn kierroksen monenvälisten kauppaneuvottelujen yhteydessä tehtyihin sopimuksiin asetuksen soveltamisalaan kuuluvien tavaroiden tuonnissa sovellettavien tullien määrittämiseksi,
yhteisö on tehnyt kolmansien maiden kanssa useita sopimuksia, joissa käsitellään yhteisessä tullitariffissa vahvistetuista maatalousosista alennetun maatalousosan soveltamista; kyseisten maatalousosien laskentatapa on vahvistettava,
asetuksen (EY) N:o 3290/94 3 artiklan 2 kohdassa siirtymäkauden toimenpiteiden toteuttamiselle säädettyä jaksoa on jatkettu 30 päivään kesäkuuta 1997,
ennen kuin muutosasetus annetaan, on tämän vuoksi jatkettava tietyistä siirtymätoimenpiteistä maatalousosan määrittämiseksi neuvoston asetuksen (EY) N:o 3448/93 liitteessä B olevassa taulukossa 1 lueteltujen tavaroiden tuonnissa Uruguayn kierroksen monenvälisten kauppaneuvottelujen osana tehdystä maataloutta koskevasta sopimuksesta johtuvien velvoitteiden täytäntöönpanemiseksi 29 päivänä toukokuuta 1995 annetun komission asetuksen (EY) N:o 1200/95 (5) voimassaoloaikaa, ja
tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1200/95 seuraavasti:
Korvataan 2 artiklassa päivämäärä "30 päivään kesäkuuta 1996" päivämäärällä "30 päivään kesäkuuta 1997".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 1996.

Labels: 3
17